Freyung (Viena)

O Freyung ye una d'as mas grans y mas conoixitas plazas d'a ciudat de Viena. Tiene forma triangular y se troba situata en o primer districto d'a ciudat u Innere Stadt.

Historia
A plaza se trobaba orichinalment difueras de l'antiga muralla romana d'a ciudat de Vindobona. En o sieglo XII, i plegoron monches irlandeses por invitación d'o duque Henrique II d'Austria ta construyir un monesterio. O monesterio yera o Schottenkloster, literalment o "monesterio escocés", ya que Irlanda yera conoixita por ixas envueltas como Nueva Escocia. A plaza que rodia o Schottenkloster se conoixeba como "bei den Schotten" ("d'os escoceses"). O nombre Freyung tien o suyo orichen en l'antiga palabra chermanica "frey", que significa "libre". Dende que o monesterio obtenió o privilechio d'a libertat atorgato por l'autoridat ducal, asinas como o dreito de guaranciar protección ta os fuchitivos, a plaza prencipió a decir-se asinas por a suya proximidat con o Schottenkloster. En l'anyo 1773 o monesterio se convertió en priorato y prencipió a fer-se popular a denominación de Schubladkastenhaus (literalment a "Casa d'a caixa de zapatos") debito a la suya forma.

O Freyung prencipió a estar important como plaza d'o mercato, ya que cuantos artistas prencipiaron a fer astí as suyas actuacions en a carrera. Una d'istas actuacions yera a famosa Wiener Hanswurst de Josef Stranitzky.

Como o Placio Imperial de Hofburg no ye guaire luent, en os sieglos XVII y XVIII muitos aristocratas establioron as suyas residencias en ista plaza, asinas como en l'amanata Herrengasse.

En 1856, as casas que se trobaban entre o Freyung y a plaza adchacent, Am Hof, fuoron espaldatas ta fer mas ampla a carrera entre ellas. En zaguerías d'o sieglo XIX bel banco y atras entidaz financieras se tresladoron enta ista zona, establindo as suyas seus centrals.

A fuent d'Austria-Brunnen, construyita en 1844-1846 por Ludwig Schwanthaler en honor de l'emperador Ferrando I d'Austria, se troba en mel meyo d'a plaza.

Palacios
 Palacio Hardegg (constuyito en 1847, Freyung 1)
 Palacio Harrach (1690–1702, Freyung 3)
 Palacio Kinsky (d'antis mas Palacio Daun, 1713–1716, Freyung 4)
 Palacio Lamberg (reemplazato en o sieglo XIX por un edificio neo-barroco, Freyung 5)
 Palacio Ferstel (d'antis mas seu d'o Österreichisch-ungarische Bank [Banco Austrohongaro], 1856–1860, en Freyung 2, con atra dentrata en a Herrengasse 14. Fue reconstruyito en a decada de 1980 y hue se i troba una galería comercial y o famoso Café Central.)
 Palacio Schönborn-Batthyány (1692–1693, Renngasse 4)
 Palacio Windisch-Graetz (1703, Renngasse 12)

Atros
 Kunstforum (d'antis mas Österreichische Creditanstalt für Handel und Gewerbe [Instituto de Credito ta o Comercio y la Industria d'Austria], 1914, Freyung 8. Fue reconstruyito en os anyos 1980 y ye actualment seu d'o popular Kunstforum, una sala d'exposicions d'arte moderno y contemporanio, patrocinata por o Banco d'Austria.)
 Schoellerbank (un banco privato, Renngasse 3)

Curiosidaz
 O Freyung ye seu d'un mercato nadalenco (Christkindlmarkt) toz os anyos d'hibierno, una tradición que data de 1772.
 Parti de l'antigo pavimento medieval d'o sieglo XIII, descubierto mientres as obras de reconstrucción d'a frontera d'o Palacio Ferstel, fue integrato en o moderno pavimento en the 1990.

Referencias
 Czeike, Felix (1973). Wien: Kunst & Kultur. Sueddeutscher Verlag, Munich. ISBN 3-7991-5769-7

 External links 

  Palacio Ferstel

Categoría:Carreras de Viena